हॉकी एसोसिएशन गठित, औजला अध्यक्ष
कांकेर | जिला हॉकी एसोसिएशन की बैठक सोमवार को नरहरदेव मैदान के इंडोर स्टेडियम में हुई। बैठक में एसोसिएशन के नए पदाधिकारियों की नियुक्ति की गई। एसोसिएशन का अध्यक्ष हरनेक सिंह औजला को बनाया गया है। वहीं संरक्षक भरत मटियारा, डा लोकेश देव, पप्पू मोटवानी नियुक्त किए गए। जबकि उपाध्यक्ष परवीन सिद्दीकी और सचिव उपेंद्र कुमार ध्रुव व संयुक्त सचिव संतोष यादव को बनाया गया है। बैठक में एसोसिएशन को राज्य हॉकी संघ से मान्यता दिलाने राज्य हॉकी संघ के सचिव फिरोज अंसारी से बात की गई। इस पर उन्होंने मंगलवार तक मान्यता दिलाने का आश्वासन दिया। इस अवसर पर जिले में हॉकी खेल को बढ़ावा देने के लिए अंतर संभाग स्तरीय प्रतियोगिता का आयोजन 9 व 10 जनवरी को कराने पर सहमति बनी। बैठक में संघ के समस्त पदाधिकारी, सदस्य व खिलाड़ी उपस्थित थे।
awa_Deva hin_Deva